《送伸仲归漆塘以语及君臣际经书满腹中为韵十首 其五》
宋代·葛胜仲

潜山赋归来，卜筑聊自憩。岩壑发天藏，桐竹如手蓺。

寒泉西神派，那复问水递。割甘饷儿女，伐木课童隶。

意行及趺坐，宴然契真际。诚从古人求，三隐真可继。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。